Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 402/12/4401	Komárno, 20.5.2015
EEČ : 2-30-82-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e/ Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Komárno
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Komárno zo dňa 1.4.2014, spisová značka 1 Pv 402/12/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Na tom skutkovom základe, že od 1. augusta 2010 do 28. februára 2011 presne nezisteného času v obci XXXXX, časť XXXXX v rodinnom dome číslo XXXXX neoprávnene, bez uzatvorenia platnej zmluvy o dodávke elektriny, odoberala elektrickú energiu a poškodenú spoločnosť XXXXX nepožiadala o uzatvorenie  zmluvy o odbere elektrickej energie, pričom poškodená spoločnosť XXXXX dňa 17. apríla 2009 s vyššie uvedeným odberným  miestom číslo XXXXX rozviazala zmluvu o dodávke elektrickej energie z dôvodu  neuhrádzania faktúr odberateľom a následne dňa 11. mája 2012 bolo zistené v rámci výmeny meracieho zariadenia, že na meracom zariadení číslo XXXXX boli z krytu svorkovnice odstránené dva kusy podnikových  zabezpečovacích plomb, teda napriek zrušenej zmluve došlo k odberu elektrickej energie, ktorej odber podlieha spoplatneniu na základe osobitného zákona, čím bola spoločnosti XXXXX podľa doplnenia č. 1 znaleckého posudku XXXXX, číslo 1/2013  spôsobená škoda v sume  141,79 Eur.

Uznesením prokurátora Okresnej prokuratúry Komárno zo dňa 1.4.2014, spisová značka 1 Pv 402/12/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Prokurátor Okresnej prokuratúry Komárno  uznesením sp. zn. 1Pv 402/12/4401-24 z 1. apríla 2014 rozhodol v zmysle § 216 odsek 1 Trestného poriadku o podmienečnom zastavení trestného stíhania vedeného proti obvinenej XXXXX, narodenej XXXXX v XXXXX, trvale bytom XXXXX, XXXXX, prechodne bytom XXXXX pre prečin krádeže podľa ustanovenia §-u 212 odsek 2 písmeno e) Trestného zákona na tom skutkovom základe, že od 1. augusta 2010 do 28. februára 2011 presne nezisteného času v obci XXXXX, časť XXXXX v rodinnom dome číslo XXXXX neoprávnene, bez uzatvorenia platnej zmluvy o dodávke elektriny, odoberala  elektrickú energiu a poškodenú spoločnosť XXXXX nepožiadala o uzatvorenie  zmluvy o odbere elektrickej energie, pričom poškodená spoločnosť XXXXX dňa 17. apríla 2009 s vyššie uvedeným odberným  miestom číslo XXXXX rozviazala zmluvu o dodávke elektrickej energie z dôvodu  neuhrádzania faktúr odberateľom a následne dňa 11. mája 2012 bolo zistené v rámci výmeny meracieho zariadenia, že na meracom zariadení číslo XXXXX boli z krytu svorkovnice  odstránené  dva kusy  podnikových  zabezpečovacích plomb, teda napriek zrušenej zmluve došlo k odberu elektrickej energie, ktorej odber podlieha spoplatneniu na základe osobitného zákona, čím bola spoločnosti XXXXX podľa doplnenia č. 1 znaleckého posudku XXXXX, XXXXX, číslo 1/2013  spôsobená škoda v sume  141,79 Eur.

Podľa § 216 odsek 2 Trestného poriadku jej bola stanovená skúšobná doba 12 mesiacov, ktorá začala plynúť dňom 12. apríla 2014, t. j. od právoplatnosti uznesenia o podmienečnom zastavení trestného stíhania.

V zmysle § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Skúšobná doba u obvinenej uplynula 12. apríla 2015. Obvinenej rozhodnutím o podmienečnom zastavení trestného stíhania nebola uložená povinnosť nahradiť škodu a neboli jej uložené ani iné obmedzenia.

Po uplynutí skúšobnej doby bol zabezpečený odpis z registra trestov, výpis z evidencie priestupkov z Okresného úradu XXXXX a bola vyžiadaná správa od Obvodného oddelenia Policajného zboru XXXXX a obecného úradu XXXXX so zameraním, či sa obvinená počas skúšobnej doby dopustila priestupku alebo iného protiprávneho konania.

Z obsahu doručených listín bolo zistené, že v priebehu skúšobnej doby obvinená viedla riadny život, nedopustila sa žiadneho trestného činu ani priestupku a negatívne poznatky o nej nie sú známe. Možno teda konštatovať, že obvinená viedla riadny život počas celej skúšobnej doby.

Vzhľadom na to, že u obvinenej boli splnené zákonné podmienky vyslovenia, že sa v skúšobnej dobe podmienečného zastavenia trestného stíhania osvedčila, rozhodol som tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Škvára
prokurátor